**Mesto Vrútky**

 Predkladacia správa

Určené:

 ***na zasadnutie Mestskej rady vo Vrútkach dňa 17.02.2021 a***

***Mestského zastupiteľstva vo Vrútkach dňa 23.02.2021***

Názov materiálu:

**Zabezpečenie VO pre nákup nákladného motorového vozidla**

**Dôvodová správa k uzneseniu:**

*Projekt:* **Zabezpečenie verejného obstarávania pre nákup nákladného motorového**

 **vozidla**

Mesto Vrútky vlastní od roku 2006 nákladný automobil IVECO, ktorý slúži odboru výstavby, dopravy a ŽP pre zabezpečenie činností vyplývajúcich z potrieb a povinností Mesta Vrútky v zmysle zákona o verejnej službe a samosprávach (zvoz komunálneho odpadu, zvoz Bio odpadu, zabezpečenie zimnej údržby, opráv a údržby budov a objektov v správe a majetku Mesta Vrútky).

Vozidlo každoročne musí v stanovených termínoch prejsť technickou kontrolou. V poslednom období cca 2 roky nám narástli náklady na opravy a údržbu uvedeného vozidla pri poruchách v priebehu roka ako aj pred prípravou na technickú kontrolu. Pri poslednej technickej kontrole boli na vozidle zistené závady väčšieho rozsahu. Vozidlo bolo uznané ako dočasne spôsobilé a náklady na opravu a opätovnú technickú kontrolu sa už blížia cene zostatkovej hodnoty uvedeného vozidla.

Z uvedeného dôvodu navrhujeme zainvestovať do uvedeného vozidla posledný krát aby získalo technickú kontrolu ako spôsobilé prevádzky a následne pripraviť a zrealizovať verejné obstarávanie s leasingom pre nákup nového vozidla. Pôvodné vozidlo by sme po zakúpení nového ponúkli na odpredaj.

Základné parametre nového nákladného vozidla sú:

* Celková hmotnosť do 3,5 t
* Trojstranný sklápač
* Objem motora min 2.800 cm3
* Dĺžka ložnej plochy min 3 m
* PHM nafta motorová
* Uzávierka zadnej nápravy
* Užitočná nosnosť 1.500 kg
* Počet miest v kabíne 1+2
* Ťažné zariadenie
* Predpokladaná hodnota vozidla do 35.000 €

Návrh na uznesenie:

**Mestská rada Vrútky**

**I. odporúča MsZ schváliť**

Zámer uskutočniť verejné obstarávanie za účelom obstarania nákupu nákladného motorového vozidla formou leasingu pre potreby MsÚ Vrútky.

**Mestské zastupiteľstvo Vrútky**

**I. schvaľuje**

Zámer uskutočniť verejné obstarávanie za účelom obstarania nákupu nákladného motorového vozidla formou leasingu pre potreby MsÚ Vrútky.

Vo Vrútkach, dňa 11.02.2021

Spracovala: Ing. Dušan Kramár – vedúci odboru výstavby, dopravy a ŽP

Predkladá: Ing. Lívia Komínová – vedúca odboru financií

 Ing. Dušan Kramár – vedúci odboru výstavby, dopravy a ŽP

...................................................

 podpis predkladateľa